text: 1936-cı ildə ailəvi şəkildə bütün Latın Amerikası boyunca kruizə çıxarkən prodüser Karlos Amadorla tanış olmuşdur. O, Marqa Lopesə kinematoqrafda yaşıl işıq yandırır. Aktrisa 1945-ci ildə Meksika kinematoqrafiyasında debüt edir. Ümumi olaraq kino və teleseriallar da daxil olmaqla, 99 filmdə çəkilmişdir. "Alondra", "Sevgi bağları", "Sənsiz yaşaya bilmərəm", "Sevmək imtiyazı" və "Mələyin siması" teleserialları dünyanın bir çox ölkələrinə satıldığına görə aktrisanın karyerasında ən məşhur işlər sayılır. 16 dəfə beş müxtəlif mükafata namizəd göstərilib və onların 9-da qalib kimi mükafata layiq görülüb.